ข้อบังคับมหาวิทยาลัยเทคโนโลยีราชมงคลศรีวิชัยข้อบังคับมหาวิทยาลัยเทคโนโลยีราชมงคลศรีวิชัยว่าด้วยเครื่องแบบเครื่องหมาย และเครื่องแต่งกายนักศึกษาพ.ศ. ๒๕๔๙ โดยที่เป็นการสมควรกำหนดเครื่องแบบเครื่องหมายและเครื่องแต่งกายนักศึกษา ฉะนั้น อาศัยอำนาจตามความในมาตรา ๑๗ (๒)และมาตรา ๖๐ แห่งพระราชบัญญัติมหาวิทยาลัยเทคโนโลยีราชมงคล พ.ศ. ๒๕๔๘และโดยมติสภามหาวิทยาลัยเทคโนโลยีราชมงคลศรีวิชัยในการประชุมครั้งที่ ๓/๒๕๔๙เมื่อวันที่ ๒๘ มีนาคม ๒๕๔๙ จึงวางข้อบังคับไว้ ดังต่อไปนี้ข้อ ๑ ข้อบังคับนี้เรียกว่า ข้อบังคับมหาวิทยาลัยเทคโนโลยีราชมงคลศรีวิชัยว่าด้วยเครื่องแบบเครื่องหมาย และเครื่องแต่งกายนักศึกษา พ.ศ. ๒๕๔๙ข้อ ๒[๑] ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในข้อบังคับนี้มหาวิทยาลัย หมายถึงมหาวิทยาลัยเทคโนโลยีราชมงคลศรีวิชัยอธิการบดี หมายถึง อธิการบดีมหาวิทยาลัยเทคโนโลยีราชมงคลศรีวิชัยนักศึกษา หมายถึงนักศึกษามหาวิทยาลัยเทคโนโลยีราชมงคลศรีวิชัยส่วนราชการ หมายถึง คณะ สถาบัน วิทยาลัยหรือส่วนราชการที่เรียกชื่ออย่างอื่นที่มีฐานะเทียบเท่าคณะที่มีหน้าที่จัดการเรียนการสอนและให้หมายรวมถึงวิทยาเขตที่มีอยู่ในวันที่พระราชบัญญัติมหาวิทยาลัยเทคโนโลยีราชมงคลศรีวิชัยพ.ศ. ๒๕๔๙ ประกาศในราชกิจจานุเบกษาข้อ ๔ เครื่องแบบ เครื่องหมายและเครื่องแต่งกายนักศึกษาตามข้อบังคับนี้ให้ใช้แต่งได้เฉพาะผู้มีสถานภาพเป็นนักศึกษาปัจจุบันของมหาวิทยาลัยข้อ ๕ เครื่องแต่งกาย แบบปกติกนักศึกษาชาย ให้มีลักษณะดังนี้(๑)เสื้อเชิ้ตสีขาว ทรงสุภาพ แขนสั้นเพียงข้อศอกไม่ผ่าปลายแขนหรือแขนยาวติดกระดุมปลายแขนถึงข้อมือ ไม่มีลวดลาย ไม่บางเกินสมควร ผ่าอกตรงโดยตลอดติดกระดุมมีกระเป๋าขนาดพอเหมาะที่อกเสื้อเบื้องซ้ายตัวเสื้อมีความยาวเพียงพอสำหรับให้กางเกงทับได้โดยเวลาสวมให้สอดชายเสื้อไว้ในกางเกงให้เรียบร้อย(๒)กางเกงขายาว แบบสากลทรงสุภาพ ไม่รัดรูป มีหูเข็มขัดเย็บด้วยผ้าสีเดียวกับกางเกงไม่พับปลายขา ผ้าเนื้อเรียบไม่มีลวดลาย สีกรมท่าหรือสีดำ(๓)เข็มขัดหนังสีดำ หัวเข็มขัดสีเงิน ปะหน้านูนตราสัญลักษณ์มหาวิทยาลัยและชื่อมหาวิทยาลัยมีปลอกสีเดียวกับเข็มขัด สำหรับสอดปลายเข็มขัด(๔)ถุงเท้าสีดำ หรือสีที่กลมกลืนกับรองเท้า ไม่มีลวดลาย(๕)รองเท้าหุ้มส้นสีดำหรือสีน้ำตาล ไม่มีลวดลาย ทรงสุภาพขนักศึกษา หญิง ให้มีลักษณะดังนี้(๑)เสื้อเชิ้ตสีขาว แบบสุภาพ ไม่รัดรูปและไม่หลวมเกินไป ไม่มีลวดลาย ไม่บางเกินสมควรผ่าอกตรงโดยตลอด แขนสั้นเหนือข้อศอก ไม่ผ่าปลายแขนติดกระดุมสีเงินลายดุนนูนตราสัญลักษณ์มหาวิทยาลัยตัวเสื้อมีความยาวเพียงพอสำหรับให้กระโปรงทับได้เวลาสวมให้สอดชายเสื้อไว้ในกระโปรงให้เรียบร้อย(๒)เข็มกลัดเสื้อตราสัญลักษณ์มหาวิทยาลัย กลัดบนอกเสื้อเบื้องซ้าย(๓)กระโปรง แบบสุภาพ ไม่รัดรูป ยาวเสมอเข่า ผ้าเนื้อเรียบไม่มีลวดลายสีกรมท่าหรือสีดำ(๔)เข็มขัดหนังสีดำ หัวเข็มขัดสีเงินปะหน้านูนตราสัญลักษณ์มหาวิทยาลัยและชื่อมหาวิทยาลัย มีปลอกสีเดียวกับเข็มขัดสำหรับสอดปลายเข็มขัด(๕)รองเท้าหุ้มส้นสีดำหรือสีน้ำตาล ไม่มีลวดลาย ทรงสุภาพข้อ ๖ เครื่องแต่งกายสำหรับงานพิธีการกนักศึกษาชาย ให้มีลักษณะดังนี้(๑)เสื้อเชิ้ตสีขาวแขนยาวถึงข้อมือไม่พับปลายแขนไม่รัดรูปและไม่หลวมเกินไปไม่มีลวดลาย ผ่าอกตรงโดยตลอด ติดกระดุม ๕เม็ด มีกระเป๋าขนาดพอเหมาะที่อกเสื้อเบื้องซ้ายตัวเสื้อมีความยาวเพียงพอสำหรับให้กางเกงทับได้โดยเวลาสวมให้สอดชายเสื้อไว้ในกางเกงให้เรียบร้อย(๒)เนคไทแบบและสีตามที่มหาวิทยาลัยกำหนด(๓)กางเกงขายาวแบบสากล ทรงสุภาพ สีกรมท่า(๔)เข็มขัดหนังสีดำ หัวเข็มขัดสีเงินปะหน้านูนตราสัญลักษณ์มหาวิทยาลัยและมีชื่อมหาวิทยาลัยปลอกสีเดียวกับเข็มขัดสำหรับสอดปลายเข็มขัด(๕)ถุงเท้าสีดำ ไม่มีลวดลาย(๖)รองเท้าหนังหุ้มส้นสีดำ ไม่มีลวดลาย ทรงสุภาพขนักศึกษาหญิง ให้มีลักษณะดังนี้(๑)เสื้อเชิ้ตสีขาว ไม่รัดรูปและไม่หลวมเกินไป ไม่มีลวดลาย ไม่บางเกินสมควร ผ่าอกตรงโดยตลอดแขนสั้นเหนือข้อศอก ปลายแขนปล่อยตรง ไม่ผ่าปลายแขนติดกระดุมสีเงินลายดุนนูนตราสัญลักษณ์มหาวิทยาลัย และกลัดกระดุมคอเสื้อตัวเสื้อมีความยาวเพียงพอสำหรับให้กระโปรงทับได้เวลาสวมให้สอดชายเสื้อไว้ในกระโปรงให้เรียบร้อย(๒)เข็มกลัดเสื้อตราสัญลักษณ์มหาวิทยาลัย กลัดบนอกเสื้อเบื้องซ้าย(๓)กระโปรงทรงตรง ด้านหลังผ่าป้ายแบบสุภาพ ไม่รัดรูป ยาวเสมอเข่า ผ้าเนื้อเรียบไม่มีลวดลาย สีกรมท่า เช่นเดียวกับเครื่องแต่งกายแบบปกติ(๔)เข็มขัดหนังสีดำ หัวเข็มขัดสีเงินมีลายดุนนูนตราสัญลักษณ์มหาวิทยาลัยและมีชื่อย่อมหาวิทยาลัยปลอกสีเดียวกับเข็มขัด สำหรับสอดปลายเข็มขัด(๕)ถุงน่องสีเนื้อ ไม่มีลวดลาย(๖)รองเท้าหนังหุ้มส้นสีดำ สูงไม่เกิน ๒.๕ นิ้ว ไม่มีลวดลาย ทรงสุภาพข้อ ๗ เครื่องแต่งกายสำหรับงานพิธีพระราชทานปริญญาบัตรกบัณฑิตที่เป็นข้าราชการหรือพนักงานของรัฐ(๑) แต่งกายชุดเครื่องแบบข้าราชการ ปกติขาวหรือเครื่องแบบพนักงานของรัฐ(๒) บัณฑิตที่รับราชการทหารหรือตำรวจให้แต่งกายตามที่ต้นสังกัดกำหนด(๓) สวมครุยปริญญาทับเครื่องแต่งกายขบัณฑิตชายที่ไม่ได้เป็นข้าราชการ หรือพนักงานของรัฐ(๑)เสื้อราชปะแตนสีขาว(๒)กางเกงขายาวสีขาว แบบสากล ทรงสุภาพ(๓)มีแผงคอ ตามแถบสีประจำสาขาประดับเข็มตราสัญลักษณ์มหาวิทยาลัยสีเงินสูง ๓.๕เซนติเมตร ทับบนแผงคอทั้งสองข้าง(๔)กระดุมเสื้อสีเงินลายดุนนูนตราสัญลักษณ์มหาวิทยาลัย ขนาดเส้นผ่าศูนย์กลาง ๒.๕เซนติเมตร(๕)ถุงเท้าสีดำ ไม่มีลวดลาย(๖)รองเท้าหนังหุ้มส้นสีดำ ไม่มีลวดลาย ทรงสุภาพ(๗)สวมครุยปริญญาทับเครื่องแต่งกายคบัณฑิตที่เรียนจบนักศึกษาวิชาทหาร ชั้นปีที่ ๕(๑)แต่งกายชุดเครื่องแบบทหารยศสัญญาบัตรว่าที่ ร.ต.(๒)ต้องผ่านการตรวจเครื่องแบบก่อนเข้ารับพระราชทานปริญญาบัตรงบัณฑิตหญิงที่ไม่ได้เป็นข้าราชการ หรือพนักงานของรัฐ(๑)ให้แต่งกายเช่นเดียวกับการแต่งกายสำหรับงานพิธี(๒)สวมครุยปริญญาทับเครื่องแต่งกายจบัณฑิตหญิงมีครรภ์(๑)เสื้อสีขาวเกลี้ยง ไม่บางเกินสมควร ผ่าอกตลอด ตัวเสื้อยาวคลุมท้องแขนปล่อยธรรมดาแบบแขนเชิ้ต เวลาสวมให้ปล่อยชายเสื้อไว้นอกกระโปรง(๒)กระโปรงแบบสุภาพ สีกรมท่า ไม่มีลวดลาย ไม่รัดรูป ความยาวต่ำกว่าเข่า ๓นิ้วชายเสมอกัน(๓)ถุงน่องสีเนื้อ ไม่มีลวดลาย(๔)รองเท้าหนังหุ้มส้นสีดำ ไม่มีลวดลาย ทรงสุภาพ(๕)สวมครุยปริญญาทับเครื่องแต่งกาย(๖)ทรงผมจะต้องรวบหรือเกล้าให้เรียบร้อยข้อ ๘ เครื่องแต่งกายนักศึกษาที่นับถือศาสนาอิสลามเครื่องแต่งกายชุดปฏิบัติการและเครื่องแต่งกายชุดเรียนพลศึกษาให้เป็นไปตามประกาศของมหาวิทยาลัยข้อ ๙ ตราสัญลักษณ์มหาวิทยาลัยให้เป็นไปตามที่กำหนดในข้อบังคับมหาวิทยาลัยว่าด้วยตราสัญลักษณ์ข้อ ๑๐ ให้ใช้ตราสัญลักษณ์มหาวิทยาลัยประกอบเครื่องแต่งกายนักศึกษาทั้งชายและหญิงดังต่อไปนี้(๑)เข็มตราสัญลักษณ์มหาวิทยาลัยนักศึกษาหญิงให้กลัดบนอกเสื้อเบื้องซ้ายให้มีขนาดและสี ดังนี้-ตราสัญลักษณ์มหาวิทยาลัยทำด้วยโลหะลายดุนนูนชุบสีทอง ส่วนพื้นของพระราชลัญจกรและดอกบัวลงยาสีน้ำเงินส่วนพื้นของชื่อมหาวิทยาลัยลงสีขาว-ความสูงของตราสัญลักษณ์ ๓.๕ เซนติเมตร(๒)เข็มกลัดเนคไทตราสัญลักษณ์มหาวิทยาลัยทำด้วยโลหะลายดุนนูนชุบสีทองขนาดเส้นผ่าศูนย์กลาง๑.๙ เซนติเมตร(๓)หัวเข็มขัดตราสัญลักษณ์มหาวิทยาลัย ทำด้วยโลหะชุบสีเงิน เป็นรูปสี่เหลี่ยมผืนผ้าขนาดกว้าง๓.๕ เซนติเมตร ยาว ๕.๕ เซนติเมตรภายในสี่เหลี่ยมเป็นตราสัญลักษณ์มหาวิทยาลัยปะหน้านูน และมีชื่อมหาวิทยาลัย(๔)กระดุมเสื้อนักศึกษาหญิง ทำด้วยโลหะชุบสีเงิน ขนาดเส้นผ่าศูนย์กลาง ๑.๘เซนติเมตรมีลักษณะกลมมน ขอบเกลี้ยง ภายในเป็นตราสัญลักษณ์มหาวิทยาลัยลายดุนนูน(๕)แผงคอบัณฑิตชายสำหรับติดที่ปกเสื้อคอตั้งของชุดราชปะแตนสีขาวมีลักษณะเป็นรูปสี่เหลี่ยมผืนผ้าปลายแหลมทั้งสองข้าง พื้นแผงคอทำด้วยผ้าสักหลาดสีน้ำเงิน ๒ ชิ้น กว้าง ๔ เซนติเมตรยาว ๑๐.๕ เซนติเมตร นำมาต่อกันโค้งเป็นรูปคอเสื้อ ณ จุดแบ่งครึ่งผ้าสักหลาดสีน้ำเงินวางแถบผ้าสักหลาดสีเหลืองกว้าง๐.๗ เซนติเมตร ขนาบด้วยแถบทองทั้ง ๒ ข้าง กว้าง ๐.๓ เซนติเมตรและวางไหมเกลียวสีตามสาขา กว้าง ๐.๓ เซนติเมตร ถัดจากแถบทองส่วนปลายแหลมทั้งสองข้างติดตะขอเกี่ยว และมีผ้าซับในสีน้ำเงินปิดทับด้านหลังมีตรามหาวิทยาลัยทำด้วยโลหะชุบสีเงินสูง ๓.๕เซนติเมตรติดประดับบนกึ่งกลางแผงคอทั้ง ๒ ด้านข้อ ๑๑ การแต่งกายที่มิได้กำหนดไว้ในข้อบังคับนี้ให้อยู่ในดุลยพินิจของอธิการบดีโดยทำเป็นประกาศมหาวิทยาลัยข้อ ๑๒ ให้อธิการบดีเป็นผู้รักษาการตามข้อบังคับนี้ประกาศ ณ วันที่ ๑๘เมษายน พ.ศ. ๒๕๔๙กษมา วรวรรณ ณ อยุธยาปลัดกระทรวงศึกษาธิการนายกสภามหาวิทยาลัยเทคโนโลยีราชมงคลศรีวิชัยมณฑิตา/ผู้จัดทำ๑๕ กุมภาพันธ์ ๒๕๕๔วิภา/ตรวจ๑๓ มิถุนายน ๒๕๕๔[๑]ราชกิจจานุเบกษา เล่ม ๑๒๕/ตอนพิเศษ ๖๗ ง/หน้า ๔๐/๓ เมษายน ๒๕๕๑